Genių geležinkelio stotis

Genių geležinkelio stotis – buvusi stotis Pagėgių savivaldybėje, prie Tauragės–Pagėgių geležinkelio, į šiaurės rytus nuo Gudų kaimo. Pasižymi išraiškinga pastato išvaizda – raudonų plytų mūru ir puošniais stogo konstrukcijos elementais, turi kompleksui būdingus pastatus – geležinkelio darbuotojų namą, dekoruotą šviesaus tinko ornamentais, ir ūkinius pastatus.

Istorija 

Genių stotis pastatyta 1886 m., nors kiti šaltiniai nurodo 1904 m.

Geležinkelio stotis veikė iki 1992 m., stotelė buvo užkonservuota, o 2003 m. buvo oficialiai uždaryta. Pastatai liko išoriškai nepažeisti, buvę geležinkelio tarnautojai pastato funkciją pavertė į gyvenamąją, pastatas buvo nuomojamas. 2016 m. stoties savininkas AB „Lietuvos geležinkeliai“ išstatė parduoti stotį kartu su 1981 m. statytais sandėliu ir šuliniu. 2019 m. buvo perkama elektrinės signalizacijos įranga geležinkeliui.

Šaltiniai 

Pagėgių savivaldybės geležinkelio stotys